Nauyoma kry verhoordatum - Howe - Republikein
Thursday, May 28th, 09:32:08
Nauyoma kry verhoordatum
16 October 2019 | Howe
'n Aktivis van die Regstellende Herposisionering (AR)-beweging, mnr. Dimbulukeni Nauyoma, het gister gehoor sy verhoor sal vroeg volgende jaar plaasvind.
Die AR-leier word daarvan beskuldig dat hy openbare geweld aangehits en met 'n regsproses ingemeng het.
Die saak is gister in die Windhoek-landdroshof in ­Katutura tot 15 en 16 April 2020 uitgestel vir Nauyoma om op die klagte te pleit en vir die verhoor om plaas te vind.
Nauyoma is in Janua­rie vanjaar in ­hegtenis geneem omdat hy glo die ­stadspolisie verhoed het om 'n ­onwettige plakkershuisie in die hoofstad af te breek.
Dié huisie het na wat berig word aan 'n 33-jarige enkelma van twee, me. Welhemina Shipanga, behoort.
Hy is ná sy eerste hofverskyning op borgtog van N$500 vrygelaat op voorwaarde dat hy nie met die polisie­ondersoek sal inmeng nie. Sy borgtog is gister verleng.